Florin Cîțu i-a cerut lui Frans Timmermans ca economia României să nu fie afectată de Pactul Ecologic European.
Premierul Florin Cîțu s-a întâlnit la Bruxelles cu mai mulți oficiali europeni. Cîțu a discutat cu Frans Timmermans despre Pactul Ecologic European. Astăzi, premierul se întâlnește cu președinții Consiliului și Comisiei Europene.
Premierul Florin Cîțu a făcut o vizită fulger la Bruxelles a doua zi după adoptarea Mecanismului de Redresare și Reziliență în Parlamentul European. Prim-ministrul s-a întâlnit cu Frans Timmermans, vicepreşedinte executiv al Comisiei Europene, responsabil de Pactul Ecologic European.Cîțu i-a solicitat lui Timmermans ca economia României să nu fie împovărată cu cerințele din Pact. Cu președintele Parlamentului European, David Maria Sassoli a discutat despre gestionarea pandemiei și despre felul în care se desfășoară campania de vaccinare în Uniune.Florin Cîțu are astăzi două întâlniri importante: cu președintele Comisiei, Ursula von der Leyen și cel al Consiliului, Charles Michel. Premierul anunță concluziile vizitei, într-o conferință de la reprezentanța României la Uniunea Europeană, în jurul prânzului.